Nettverk granskes - NRK Troms - Lokale nyheter, TV og radio
Publisert 03.06.2005, kl. 08.46 Oppdatert 03.06.2005, kl. 11.30
Så langt har en virksomhet i Nordland blitt undersøkt nærmere. Upside har nå høy prioritet, sier Jostein Lien i avdekningsenheten til skatteetaten i Nordland.
Upside som opererer som Simplyupside.com på internett er registrert i Belize, et lite land i mellom-Amerika ved det karibiske hav. Men mange av upsides funksjoner drives av selskaper her hjemme.
Mange tusen medlemmer
Selskapet har cirka 17.000 medlemmer og Skattekrimenheten mener de fleste av medlemmene holder til i Norge. Upside selger varer og tjenester gjennom nettverksmarkedsføring. Medlemmene får provisjon utifra produktsalg og nye vervinger gjennom en bonusplan som selskapet har utarbeida.
Upside har visse likhetstrekk med både WGI og T5PC, og det er nå aktuelt å slå til mot flere Upside-virksomheter både i og utenfor Nordland. Om det er snakk om store skatteunndragelser er for tidlig å si noe om. Også andre nettverksselskaper gås nå nærmere etter i sømmene, sier Lien.